**20 IUNIE 2025**

**Comunicat de presă**

**Programe gratuite de formare profesională organizate de AJOFM Dolj**

Persoanele în căutarea unui loc de muncă pot participa la programe de formare profesională care să le asigure creşterea şi diversificarea competenţelor profesionale în scopul asigurării mobilităţii şi reintegrării pe piaţa muncii. Formarea profesională a persoanelor în căutarea unui loc de muncă se face ţinându-se seama de cerinţele de moment şi de perspectiva ale pieţei muncii şi în concordanţă cu opţiunile şi aptitudinile individuale ale persoanelor respective.

Programele de formare profesională sunt gratuite pentru persoanele aflate în căutarea unui loc de muncă, înregistrate la agenţie (şomeri indemnizaţi şi neindemnizaţi)

Persoanele interesate să urmeze un curs de formare profesională pot opta pentru unul din cele peste 30 de meserii (agent de securitate, bucătar, asistent personal profesionist, contabil, frizer, infirmieră, inspector SSM, inspector resurse umane, manager proiect, manager resurse umane).

Beneficiarii de servicii gratuite de formare profesională au dreptul la:

* pregatire teoretica si practica pe toata durata cursului;
* manuale, materiale de instruire si rechizite;
* echipament de protectie pe timpul instruirii practice, dacă este cazul;
* consultatii medicale, analize medicale si teste necesare frecventarii cursului.

În perioada ianuarie - mai 2025, Agenţia Judeţeană pentru Ocuparea Forţei de Muncă a

cuprins în programele de formare profesională organizate prin intermediul Centrului Regional de Formare Profesională a Adulţilor 120 de persoane, dintre acestea, 69 fiind femei. În perioada de referinţă au fost organizate 8 programe de formare profesională gratuite (manager resurse umane, lucrător în cultivarea platelor, manager de proiect, ajutor de bucatar, infirmieră, antreprenor în economie socială, îngrijitor batrâni la domiciliu), dintre care 6 au fost finalizate.

**Agenţia Judeţeană pentru Ocuparea Forţei de Muncă Dolj**